— Заработная плата работнікам, маладзейшым за 18 гадоў, пры скарочанай працягласці штодзённай работы выплачваецца ў тым жа памеры, як і работнікам той жа катэгорыі пры поўнай працягласці такой работы. Праца маладых людзей, дапушчаных да здзельных работ, аплачваецца па расцэнках, якія ўстаноўлены для дарослых работнікаў, па тарыфнай стаўцы за час, на які працягласць іх штодзённай работы скарачаецца ў параўнанні з працягласцю штодзённай работы дарослых. Аплата працы навучэнцаў устаноў адукацыі, якія працуюць у вольны ад работы час, здзяйсняецца прапарцыянальна адпрацаванаму часу або ў залежнасці ад выпрацоўкі. Наймальнікі мо-гуць устанаўліваць ім даплаты да заработнай платы.